Diari Oficial de la Generalitat Valenciana


Sumari del DOGV 5450, del 14-02-2007 (2007/606)

ACORD de 15 de novembre de 2006, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, dels béns i drets de titularitat privada necessaris per a l'obertura del carrer Nou a la colònia Santa Marina del terme municipal de Carcaixent.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5450

Data del DOGV
:   14-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/606


Data del document
:   15-11-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Carcaixent
    * expropiació
    * administració local

En relació amb l'expedient remés per l'Ajuntament de Carcaixent, relatiu a l'expropiació de terrenys pel procediment de taxació conjunta, dels béns i drets de titularitat privada necessaris per a l'obertura del carrer Nou a la colònia Santa Marina d'aquest terme municipal, cosa que comporta la declaració d'utilitat pública i social segons preveu el Pla General d'Ordenació Urbana de Carcaixent i en relació amb els següents :  
Antecedents  
1. El projecte d'expropiació es va aprovar inicialment per l'Acord del Ple, de data 30 d'octubre de 2003, es va acordar l'inici de l'expedient d'expropiació forçosa i es va declarar expressament la necessitat d'ocupació dels terrenys afectats.  
Mitjançant un edicte de l'ajuntament se sotmet a informació pel termini d'un mes, publicat en el Butlletí Oficial de la Província de València número 281, de 26 de novembre de 2003, i en el periòdic Levante, de 13 de novembre de 2003. Igualment es notifica individualment als propietaris de les parcel·les afectades.   
Durant el termini d'exposició pública s'ha presentat un escrit d'al·legacions, que ha sigut informat per l'administració actuant en l'informe de data 16 de gener de 2004, i en conseqüència és ampliat l'àmbit del projecte d'expropiació, i els corresponents fulls de valoració.  
En data 29 de gener de 2004, el Ple de l'Ajuntament acorda modificar el projecte en els termes exposats pels Serveis Tècnics Municipals en l'informe de data 16 de gener de 2004, i acorda remetre l'expedient a la Comissió Territorial d'Urbanisme per a l'aprovació definitiva.  
En data 10 de febrer de 2004, va entrar en aquest registre la còpia de l'expedient administratiu juntament amb dos còpies del projecte d'expropiació.  
2. El projecte consta de llista de finques i descripció de béns i drets afectats, plànols en què es determina l'àmbit territorial, amb fixació raonada del preu dels immobles i fulls de preu just individualitzats, per la qual cosa està complet i complix el que establix l'article 135 del Text Refós de la Llei del Sòl de 1976.  
3. Carcaixent compta amb Pla General d'Ordenació Urbana, amb l'aprovació definitiva de la Comissió Territorial d'Urbanisme en data 28 de maig de 1998.  
4. L'objecte del present expedient és l'expropiació pel procediment de taxació conjunta dels terrenys afectats per l'obertura del carrer Nou a la colònia Santa Marina, prevista en el Pla General d'Ordenació Urbana del municipi.  
El promotor i el beneficiari de l'actuació és l'Ajuntament de Carcaixent.  
5. Durant la tramitació de l'expedient es va sol·licitar informe, amb data 2 de març de 2004, al Servei de Contractació i Expropiacions de la Conselleria d'Infraestructures i Transport. I amb data 2 de març de 2004, a la Gerència Regional del Cadastre, de la Delegació del Ministeri d'Economia i Hisenda.  
En data d'11 de juny de 2004, va entrar en aquest Servei Territorial de Planificació i Ordenació Territorial de València aquest últim informe citat, en el qual, en resum s'indica el següent:  
Quant a la valoració del sòl: "es tracta d'un sòl urbà i per això és aplicable l'article 28, on s'especifica que el valor del sòl es determina per aplicació a l'aprofitament resultant del corresponent àmbit de gestió en què estiga inclòs el valor bàsic de repercussió més específic recollit en les ponències cadastrals. L'article 27 modificat per Llei 10/2003, especifica que en el cas que la ponència establisca per al dit sòl valors unitaris, el valor del sòl s'obtindrà per aplicació d'aquests a la superfície corresponent.  
La ponència de valors del municipi d'Algemesí (encara que en l'informe es referix a aquest municipi hem d'entendre que es tracta d'un mer error material entenent que en tot moment es referix al municipi de Carcaixent) es va aprovar l'any 2000, fixant un valor unitari per a la zona valorativa 20046 porta deduïdes les despeses que establix l'article 30 d'aquesta llei.  
En la taxació s'ha utilitzat correctament el valor de repercussió de polígon, però no s'han actualitzat els valors de la data de taxació.  
Finalitza en aquest punt indicant: així, els criteris de valoració del projecte de taxació conjunta de referència es consideren conformes als fixats per la Llei 6/1998, pendents de l'actualització a l'any 2004.  
Quant a la valoració de les construccions: en les parcel·les afectades no hi ha construccions.  
Finalment l'informe conclou: a les valoracions resultants se'ls ha aplicat el premi d'afecció del 5% que establix l'article 47 de la Llei d'Expropiació Forçosa.  
En resum, la valoració es troba d'acord amb la normativa vigent pendent d'actualització a l'any de taxació".  
6. La Comissió Informativa de la Comissió Territorial d'Urbanisme de València, en sessió celebrada el 8 de novembre de 2006, per unanimitat, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments jurídics  
1. L'aprovació definitiva dels projectes d'expropiació per taxació conjunta, correspon a la Comissió Territorial d'Urbanisme d'acord amb el que establixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3.288/1978, de 25 d'agost (d'ara endavant RGU) i en l'article 10.e del Reglament d'Òrgans Urbanístics de la Generalitat, aprovat pel Decret 201/2003, de 3 d'octubre, del Govern Valencià.  
La resolució d'aprovació definitiva de la Comissió Territorial d'Urbanisme, ha de limitar-se a un mer control de legalitat, sense valoració alguna de l'oportunitat del projecte i al mateix temps, la intervenció d'aquest òrgan ho serà sense perjudici de la ulterior actuació del Jurat Provincial d'Expropiació, que serà el que en última instància, si existix oposició dels expropiats, resoldrà sobre el preu just. Així les coses, la intervenció de la Comissió ha de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.  
L'article 23 de la Llei 6/1998, de 13 d'abril, sobre Règim del Sòl i Valoracions (d'ara endavant LRSV) disposa que "a l'efecte d'expropiació, les valoracions del sòl s'efectuaran d'acord amb els criteris establits en la present llei, siga quina siga la finalitat que la motive i la legislació, urbanística o d'un altre caràcter, que la legitime". D'aquesta manera, en aquest simple control de legalitat que ens ocupa, del que es tractarà fonamentalment és de comprovar l'adequació del projecte a aquesta llei i a la normativa complementària d'aquesta.  
2. La tramitació va ser la correcta, d'acord amb el que establixen els articles 138 i següents del Text Refós de la Llei del Sòl de 1976, província, en incomplir-se el que establix l'article 202.3 del Reglament de Gestió Urbanística, que exigix la publicació en el Boletín Oficial del Estado.   
La STC de data 11 de juliol de 2001 declara inconstitucional l'article 38 de la Llei del Règim del Sòl i Valoracions, en el qual es regulava que, en la tramitació de les expropiacions per taxació conjunta, el pagament o el depòsit de l'import de la valoració establida per l'òrgan competent en aprovar el projecte d'expropiació habilitarà per a ocupar la finca. No obstant això, i per raó de la declaració d'inconstitucionalitat de la disposició derogatòria del Text Refós de la Llei del Sòl 1992 (efectuada per la STC 61/1997) que derogava la Llei del Sòl de1976, s'ha rehabilitat aquest text legal, en l'article 138 del qual es recull el mateix contingut legal que en l'inconstitucional article 38. Per tant, en defecte de regulació autonòmica, i per raó de la clàusula residual de l'article 149.3 de la Constitució, el procediment de taxació conjunta serà el regulat per l'article 138 de la Llei del Sòl de 1976.  
3. L'expedient estava incomplet, en faltar la publicació del projecte en el Boletín Oficial del Estado, perquè únicament es va informar públicament, per mitjà d'inserció d'edicte en el Butlletí Oficial de la Província de València, en el Diari Oficial de la Generalitat i en un diari no oficial de la província, amb la qual cosa s'incomplix el que establix l'article 202.3 del Reglament de Gestió Urbanística, que exigix la publicació en el Boletín Oficial del Estado. Pel que els Serveis Tècnics Municipals van completar aquest aportant la publicació en el Boletín Oficial del Estado número 161, de 7 de juliol del 2005.  
D'altra banda, la documentació del projecte ha d'entendre's completa d'acord amb el que establix l'article 135 del TRLS de 1976.  
4. La valoració del sòl ha d'efectuar-se seguint els criteris de l'article 27 LRSV per tractar-se de sòl urbanitzable.  
5. Tal com disposa l'article 203.1 RGU, la resolució de la Comissió Territorial d'Urbanisme implicarà la declaració d'urgència de l'ocupació dels béns i drets afectats.  
A la vista de tot el que antecedix, la Comissió Territorial d'Urbanisme, en data 15 de novembre del 2006, per unanimitat, acorda:   
Primer  
Aprovar definitivament el projecte d'expropiació forçosa per taxació conjunta per a procedir al desenvolupament i la gestió de l'obertura del carrer Urban Santa Marina del Pla General d'Ordenació Urbana de Carcaixent, ja que ha quedat acreditat pel secretari el compliment del tràmit d'informació publica en el Boletín Oficial del Estado, pel període d'un mes.  
Segon  
Aprovar les valoracions de béns i drets que s'han d'expropiar.  
Tercer  
Declarar la urgent ocupació dels béns i drets afectats.  
Contra el present acord que no posa fi a la via administrativa, en el que afecta al punt 3, es pot interposar recurs d'alçada davant de la Secretària Autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant la Secretària Autonòmica de Territori i Medi Ambient per analogia amb l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos, comptadors a partir de l'endemà de la data de recepció de la present notificació. L'esmentat article 44 de la Llei 29/1998 establix literalment:  
"Article 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada".  
En el supòsit de no formular el requeriment indicat, les administracions públiques poden interposar, en el termini de dos mesos, comptadors des de la publicació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/1998.  
Tot això sense perjudici que puga exercir qualsevol altre recurs o acció que crega oportú.  
Respecte dels punts 1 i 2 no pot interposar-se cap recurs per tractar-se d'actes de tràmit que no donen lloc a la impossibilitat de continuar un procediment ni produïxen indefensió.  
Així mateix cal notificar la present resolució als interessats titulars de béns que figuren en el projecte d'expropiació, acompanyant a aquest còpia del corresponent full de preu just i fent-los saber que, en el termini dels 20 dies hàbils següents al de rebut d'aquesta notificació, poden manifestar per escrit davant d'aquesta Comissió Territorial d'Urbanisme la disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, entenent-se determinat el preu just definitivament i de conformitat.  
Aquesta Comissió traslladarà els fulls d'apreuament impugnats, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre Règim del Sòl i Valoracions.  
Fet que certifiquem amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 15 de novembre de 2006.- El secretari de la Comissió Territorial d'Urbanisme: Álvaro Aleixandre Ortí.